ȘTIU, 7 iulie 2021, cu Bogdan Hofbauer şi Irina Ursu.
Să înceapă petrecerea! Electric Castle a anunțat astăzi line-up-ul festivalului din august. Anul ăsta avem și Untold și Summer Well. Dintre marile festivaluri doar Neversea va lipsi. Încă o crimă de care e vinovat Covid-ul. 28% dintre tinerii români nu au făcut deloc sex în pandemie. Cioloș a sărit în sus de bucurie azi dimineață: Ungaria nu va primi banii de redresare după Covid de la Europa! – A fost însă contrazis. Comisia Europeană nu le-a luat banii ungurilor. Vicepremierul României Hunor îl ceartă pe Ciolos. Președintele din Haiti a fost împușcat la el acasă. La începutul anului autoritățile din Haiti erau alarmate că a existat un plan de lovitură de stat care îl viza pe controversatul președinte. Libertatea presei are în continuare de suferit. Un important jurnalist de investigații din Olanda a fost împușcat în cap seara trecută. Franța dă liber la mașinile care se conduc singure. România trebuie să își schimbe legile și drumurile că să trecem și noi la mașinile autonome. Ne temem de accidente. Declarațiile lui Ludovic Orban – despre valorile tradiționale, familie și biserică – au fost bine primite de presa din Ungaria controlată de Viktor Orban. Fostul purtător de cuvânt al Poliției Capitalei, Cristian Ciocan, a stabilit un record de legi încălcate – anunță Sindicatul Europol – care susține că a fost prins la volanul unei mașini fără RCA și ITP, fără o plăcuță de înmatriculare și fără acte. Era pe o stradă cu acces interzis. Ciocan însă neagă.
Juriul a fost format din: Petronela Rotar, Oana Despa și Șerban Picu.